

# ТРның Лаеш районында яңа участок полиция хезмәткәрләре йорты ачылды

*11.10.2013*


Бүген Татарстан Республикасының Лаеш районы Сокуры авылында участок полиция хезмәткәрләре өчен административ-торак комплексын ачу тантанасы узды. Бу тантаналы чарада Татарстан Республикасы Премьер-министры Илдар Халиков, РФ Эчке эшләр министрлыгының җәмәгатьчелек тәртибен саклау һәм РФ субъектларының башкарма хакимияте органы белән үзара бәйләнешләрне координацияләү буенча баш идарәсе җитәкчесе Юрий Демидов, ТР буенча эчке эшләр министры Артем Хохорин һәм Лаеш район хакимияте башлыгы Михаил Афанасьев катнашты.


Участок полиция хезмәткәрләре өчен административ-торак комплексын төзү программасы Татарстанда быелгы елдан гамәлгә ашырыла. Бу бинаның гомум мәйданы 95,03 кв.м тәшкил итә, аның 21,82 кв.м мәйданында полиция участок пункты урнашкан, ә 73,21 кв.м - торак йорт.


Бүген яңа административ-торак комплексы ачылышында, Татарстан Премьер-министры Илдар Халиков үзенең чыгышында, республикада, шәһәрләрдә генә түгел, ә бәлки һәм авыл җирләрендә дә төрле социаль программаларның гамәлгә кертелүен белдерде. “Әмма бүгенге вакыйга үзенә бер төрле,-дип ассызыклады ул. Авыл җирлегендә участок полиция хезмәткәре – ул хокук тәртибен саклау органы вәкиле генә түгел, ә хакимиятнеке дә. Участок полиция хезмәткәренә халык шундый мөнәсәбәттә”.


Илдар Халиков төзүчеләргә, ТР буенча эчке эшләр министры Артем Хохоринга рәхмәт белдерде һәм бу программаның тиз һәм тулысынча гамәлгә ашырылуын теләде.


Юрий Демидов участок полиция хезмәткәре Илдар Фәйзовны яңа йортка күченүе белән котлады һәм хезмәтендә уңышлар теләде.



*ТР Президенты матбугат хезмәте. Михаил Миронов*
ТРның Лаеш районында яңа участок полиция хезмәткәрләре йорты ачылды